cyanic-selkie/wikianc huggingface dataset:
Mads O. Monsen
Monsen kom vinteren 1941 over fra det okkuperte Norge til Storbritannia ombord på MK «Sigurd», der han gikk inn i det norske Sjøforsvarets avdelinger. Han tjenestegjorde en tid på motortorpedobåt i Den engelske kanal og tok del i spesialoppdrag med fiskeskøyter fra Skottland og over til Norge.
Monsen var den første som våren 1941 satte over til Norge i fiskeskøyte fra Shetland etter at disse turene ble organisert av det norske forsvaret. Turen gikk med «Blia» der kvartermester Monsen var sjef. Han gjennomførte videre utover 1941 flere turer til Vestlandet med forsyninger og agenter til motstandsbevegelsen og tok folk i retur til Storbritannia. Under den sjette slike turen Monsen gjorde, i oktober 1941 med skøyten «Streif», gikk maskinen i stykker under tilbaketuren til Storbritannia og båten drev sørover i Nordsjøen til den grunnstøtte og ble vrak ved kysten av Nederland. Fenrik Monsen ble, sammen med mannskapet, tatt til fange 26. november 1941 og satt i tysk krigsfangenskap. Han slapp først fri etter å ha blitt befridd av allierte styrker i mai 1945.
I etterkrigsårene opprettholdt Monsen forbindelsen til Sjøforsvaret som reserveoffiser og endte med rang av utskrevet orlogskaptein.
Utmerkelser
I statsråd 6. september 1946 ble Monsen tildelt Krigskorset med sverd for sin innsats i etableringen av skøytetjenesten mellom Storbritannia og Norge. Innstillingen påpekte at Monsen «ledet disse operasjoner med stor dyktighet og uforferdethet under særlig farefulle omstendigheter». Monsen ble også tildelt den britiske King's Medal for Courage in the Cause of Freedom.
Shoko Ono
Shoko Ono (født 5. september 1981) er en japansk ishockeyspiller.
Britisk mesterskap i friidrett innendørs 2017
Britisk mesterskap i friidrett innendørs 2017 (British Athletics Indoor Team Trials) ble arrangert fra 11. til 12. februar 2017, i Sheffield i England.
Shoko Ono
Hun representerte Japan under Vinter-OL 2018 i Pyeongchang, hvor hun ble nummer 6 med det japanske landslaget.
Børsa kirke
Kirka er sognekirke i Børsa kirkesogn i Orkdal prosti.
Altertalvle
Alterbildet er fra rundt 1730 og er malt av Sigismundus Wagner. Det er montert i en tavle laget for kirken av Hans Liaklev. Motivet er nattverdens innstiftelse.
Kirkeklokker
Det er to kirkeklokker i kirka. Begge er laget av Baklandets støberi, den ene i 1908 og den andre i 1910.
Klassisk tibetansk
Klassisk tibetansk var språket i tibetanske tekster som ble skrevet etter den gammeltibetanske periode. Klassisk tibetansk ble brukt fra det 10. århundre til det 12. århundre, og refererer spesielt til språket i tidlige kanoniske tekster som ble oversatt fra andre språk, spesielt sanskrit. Fonologien er stort sett identisk med gammeltibetansk, men grammatikken varierer mye avhengig av forfatterens periode og geografiske opprinnelse.
Fiji under Sommer-OL 1996
Fiji under Sommer-OL 1996. Sytten sportsutøvere, fjorten menn og tre kvinner fra Fiji deltok i fem sporter, friidrett, judo, seiling, svømming og vektløfting under Sommer-OL 1996 i Atlanta. De var niende gangen Fiji deltok i et sommer-OL, de vant ikke noen medaljer.
Coptopsylla
Liv og utvikling
Disse loppene er knyttet til gnagere i gruppen ørkenrotter (Gerbilinae), og finnes dermed bare i tørre steppe- og halvørken-områder der disse lever. Loppene er aktive om vinteren.
Utbredelse
Familien er utbredt i den palearktiske sone med flest arter i Asia og Nord-Afrika. I Europa er det kjent tre arter fra Ukraina og det sørlige Russland.
Damien Gaudin
Damien Gaudin (født 20. august 1986 i Beaupréau) er en fransk landeveissyklist og banesyklist. Han representerte Frankrike i Sommer-OL 2008 i banesykling.
Hankou
Hankou (kinesisk: 汉口, pinyin: Hànkǒu, Wade-Giles: Hankow) er en av de tre byer som i 1953 ble sammenslått for å danne storbyen Wuhan i provinsen Hubei i Folkerepublikken Kina. De to andre byene, nå bydeler, var Wuchang og Hanyang.
De tre byene /bydelene ligger ved elven Hans utløp i Yangtze.
Hankou er den viktigste elvehavnen i provinsen.
Historie
I desember 1853 ble byen erobret av Taipingopprørets styrker under deres fremrykking nordover.
Hankou, som i 1861 ble åpnet som traktatshavn for utenlandshandel, har en gunstig beliggenhet og ble på 1800-tallet til en av det sentrale Kinas handels- og industrisentere, der flere utenlandske makter hadde konsesjoner. fem koloniale konsesjonsområder fra Storbritannia, Frankrike, Russland, Tyskland og Japan Med Yangtze har byen hatt gode forbindelser med Shanghai, og sommerstid ved høy vann stand kunne havsgående fartøyer seile de 940 kilometrene fra kysten.
Hankou var en destinasjon på fluktruten for grupper av misjonærer som flyktet fra «bokserne» i de nordlige provinser rundt 1900. Flukten til noen av dem, fra T'ai-yüan-massakren i Shan-si skildres i A Thousand Miles of Miracle in China, av A.E. Glover, en av de flyktende misjonærene.
I 1905 ble Hankou sammenknyttet med Beijing via en jernbaneforbindelse. Senere begynte bygging av en jernbaneforbindelse Wuchang-Guangzhou, som i 1911 ble ferdigstilt i sin nordlige del. I Wuchang ble Kinas første moderne jernverk anlagt, og dessuten et arsenal for kanon-, geværs-, og kruttilvirkning. Byen hadde tidligere også et svensk visekonsulat.
De tyske og russiske konsesjoner kom på kinesiske hender etter første verdenskrig. Britene dro sin vei etter de nasjonalistiske opptøyene i 1927. Franskmennene og japanerne dro etter annen verdenskrig.
Hankou er ikke lenger navn på noen administrativ enhet (som for eksempel et distrikt). Dets område faller nå for det meste innenfor tre distrikter understilt Wuhan: Jiang'an, Jianghan og Qiaokou.
Samferdsel
Jingguangbanen, som er toglinjen mellom Beijing i nord og Guangzhou i sør, har stoppested her. Denne sterkt trafikkerte jernbanelinjen er også innom blant annet Shijiazhuang, Handan, Zhengzhou, Changsha og Shaoguan.
Hankou–Yichang-høyhastighetsjernbane, åpnet i 2012, løper fra Hankou til Yichang.
VM i alpint 2021 – Lagkonkurranse
Lagkonkurransen under VM i alpint 2021 ble avholdt 17. februar 2021 i Cortina d'Ampezzo.
Seeding
De deltakende nasjonene ble seedet i henhold til den sammenlagte nasjonscupstillingen før verdensmesterskapet. Uthevede nasjoner deltok.
Rolf Storsveen
Rolf Storsveen (født 22. april 1959 i Elverum) er en norsk tidligere skiskytter. Under OL 1984 i Sarajevo var han med på å ta sølv på stafetten. På laget gikk også Kjell Søbak, Odd Lirhus og Eirik Kvalfoss. I de samme lekene kom han på sjetteplass på 20 km.
Han har også en sølvmedalje i stafett fra VM 1982 i Minsk. De øvrige deltakerne på det norske laget var de samme som OL-medaljørene nevnt over.
Sverige under EM i friidrett 1946
Sverige deltok med 54 utøvere under EM i friidrett 1946 som ble arrangert 22.–25. august 1946 i Oslo. Sverige tok 22 medaljer under mesterskapet.
Virginiaeiner
Virginiaeiner (Juniperus virginiana), i Storbritannia kalt «Pencil Cedar», i USA kalt «Eastern Redcedar» eller «Red Juniper» (lakota: Chansha = «redwood»), er en art av bartrær som tilhører einerslekten Juniperus i sypressfamilien. Den vokser i det østlige Nord-Amerika i hele området fra Quebec til Mexico, og Great Plains. Lengre vest avløses den av slektningen Juniperus scopulorum.
Arten er oppreist og tettvokst, har strimlete rød-brun bark, og er 5-27 meter høy og. Grenene står ut eller litt oppover. Den har grå-grønne, skjellaktige nåler inntil 2–4 mm lange. Unge nåler er inntil 10 mm lange, og sitter alltid i par. Den er oftest særbu med hann- og hunnblomster på ulike individer. Bærkonglene modner på 6-8 måneder, i Europa etter 12 måneder, til et 3–7 mm stort bær, gråblått eller purbur-blått med hvitt vokslag, og 1-4 frø. Mange fugler lever av frøene om vinteren. Lukten er såpe-aktig. Hannkonglene er 2–3 mm store og sprer sitt pollen fra nyttår til februar-mars. Den antas å kunne bli 800 år gammel.
Variantene omfatter og kultivarer:
Juniperus virginiana var. virginiana er det mest utbredte bartreet i østlige USA. Den danner rene bestander, eller kan vokse sammen med furuarter, rødeik, kviteik, hickory og svartvalnøtt. Den er en pionerplante som raskt invaderer forlatt dyrket mark. På god jord kan Diospyros virginiana og sassafras invadere sammen med virginiaeiner og av og til utkonkurrere den.
Juniperus virginiana var. silicicola vokser ytterst på kystslettene. Her danner den skog der den er den dominerende arten. Andre trær er Quercus virginiana, Sabal palmetto, oksemagnolia, Persea borbonia og amerikakristtorn. I undervegetasjonen finnes blant annet Morella cerifera, Cartrema americana, Callicarpa americana og Smilax.
Mange lokale bønder forsøker å utrydde virginiaeiner, ikke minst fordi de lett tar fyr og får skylden for skogbranner. Treverket er svært motstandsdyktig mot forråtnelse, og brukes derfor hyppig som gjerdestolper. Trevirket er aromatisk, og den har vært mye brukt i blyanter og møbler. Bærene brukes som tilsetningsstoff ved produksjon av gin og i nyre-medisin.
St. Minver
St. Minver (kornisk: Sen Menvra) er navnet på et kirkelig sogn, et verdslig sogn og en landsby nord i Cornwall i England. Det ligger i distriktet Bodmin og er formelt delt inn i St. Minver Highlands (i nord og øst) og St. Minver Lowlands (i vest).
Skjoma
Skjoma (også kalt Elvegårdselva) er ei elv i Narvik kommune i Nordland. Den munner ut i Skjomen ved Elvegård. Elva er 70,8 km lang, og har et nedbørfelt på 844,79 km². Middelvannføringen ved munningen er 31,39 m³/s.
St. Minver
Det kombinerte sognet grenser i sør og vest av utløpet til elven Camel, i nord av atlanterhavskysten, og i øst av sognene St. Endellion og St. Kew. Befolkningen for sognet i folketellingen i 2001 var 2 474 (St Minver Highlands 1 025; St Minver Lowlands 1 449) en minskning til 2 393 ved folketellingen i 2011.
Federica Radicchi
Federica Radicchi (født 21. desember 1988) er en italiensk vannpolospiller. Hun representerte landet sitt under Sommer-OL 2012 i London, der hun endte på nest sisteplass med det italienske landslaget.
King’s Medal for Courage in the Cause of Freedom
King's Medal for Courage in the Cause of Freedom er en britisk medalje innstiftet 23. august 1945 til belønning av hovedsakelig utlendinger, som under den andre verdenskrig med fare for eget liv hadde bidratt til å hjelpe britisk militærpersonell til å unnslippe fienden og flykte fra okkupert område eller for annen farefull innsats for den britiske eller allierte sak under krigen. Personer som på mindre farefull måte hadde gjort en fortjenstfull innsats for den britiske og allierte sak under den andre verdenskrig kunne tildeles King's Medal for Service in the Cause of Freedom.
Utforming
Medaljen er i sølv og er 36 mm i diameter. Adversen bærer kong Georg VIs venstrevendte portrett. Kongen bærer krone. Portrettet er omgitt av omskriften «GEORGIVS VI D: G: BR: OMN: REX ET INDIAE IMP:» Reversen bærer innskriften «THE KING'S / MEDAL FOR / COURAGE / IN THE CAUSE OF / FREEDOM» over fem linjer, der ordet courage står i større skrift enn øvrige ord. Innskriften er omgitt av et kjede.
Medaljen er opphengt i et hvitt bånd, som har to smale, blå midtstriper og røde kantstriper.
Nelson (elv)
Nelson er ei elv i den canadiske provinsen Manitoba. Den er 2 575 km lang (medregnet tilløpselver), med en middelvannføring på 2370 m³/s, og et nedbørfelt på 982 900 km², hvorav 180 000 km² i USA.
Hovedelva Nelson starter fra Lake Winnipeg, og renner herfra 644 km nordøstover til Hudson Bay. Den renner fra Lake Winnipegs nordlige spiss, og renner gjennom Cross Lake, Sipiwesk Lake, Split Lake og Stephens Lake.
Aoi Shiga
Aoi Shiga (født 4. juli 1999) er en japansk ishockeyspiller.
Nelson (elv)
Inn i Lake Winnipeg renner elvene Saskatchewan, Red River og Winnipeg. Nedenfor Lake Winnipeg er de viktigste sideelvene Grass River og Burntwood River.
Aoi Shiga
Hun representerte Japan under Vinter-OL 2018 i Pyeongchang, hvor hun ble nummer 6 med det japanske landslaget.
Nelson (elv)
Elva munner ut i Hudson Bay ved Port Nelson (som nå er øde), like nord for Hayes River og York Factory. Andre steder langs elva er Bird, Sundance, Long Spruce, Gillam, Split Lake, Arnot, Crosslake, og Norway House.
Elva ble navngitt av Sir Thomas Button, en walisisk oppdagelsesreisende fra St. Lythans, Glamorganshire, som overvintret ved munningen av elva i 1612. Den er oppkalt etter Robert Nelson, en skipskaptein som døde der. Området ble kjempet om på grunn av pelshandelen, men det var elva Hayes, som munner ut like ved Nelson, som ble hovedruta inn i landet.
I dag gjør Nelsons store vannføring og lange fall den vel egnet til produksjon av vannkraft. Dette har ført til bitre konflikter med urbefolkningen i området, som har fått landområder oversvømt av allerede gjennomførte utbygginger og truet av planlagte prosjekter.
Fort Nelson, en historisk handelspost for Hudson's Bay Company, lå ved munningen av Nelson ved Hudson Bay, og var en av de viktigste handelspostene tidlig på 1700-tallet. Etter hans avgjørende rolle i etableringen av Hudson's Bay Company, ble den kjente franske oppdagelsesreisende Pierre Esprit Radisson hoveddirektør ved Fort Nelson i en av hans lange perioder i tjeneste for England. I dag eksisterer ikke Fort Nelson lenger.
Frode J. Strømnes
Frode Jens Strømnes (født 4. januar 1937 i Harstad, død 14. desember 2012) var professor i psykologi og statsstipendiat.
Han var utdannet mag.art. fra 1963 og fil.dr. i 1971 (Åbo Akademi). Han var forskningsstipendiat ved NAVF 1964-68 og 1971-74, amanuensis ved Aarhus universitet 1970, lektorvikar Åbo Akademi 1971-72, professorvikar Åbo 1974 og professor i psykologi ved Universitetet i Tromsø 1976-1990.
Strømnes ble utnevnt til statsstipendiat i 1990, og var professor II ved Universitetet i Bergen fra 1991. Han har arbeidet med emner innen verbal læring og minne, og sosialpsykologiske og arkitekturpsykologiske emner.
Han startet Norsk Statsstipendiatforening, og var foreningens leder inntil 2005.
Han var sønn av professor Martin Olav Konrad Strømnes og yngre bror av professor Åsmund Lønning Strømnes, Trondheim.
9. serierunde i Eliteserien 2022
9. serierunde i Eliteserien i fotball for menn 2022 startet lørdag 28. mai kl. 16:00 med oppgjøret mellom og  på Briskeby stadion i Hamar og avsluttet onsdag 27. juli kl. 19:00 med det utsatte oppgjøret mellom og  på Release Arena i Sandefjord.
Kampen mellom og  ble utsatt grunnet et stort sykdomsutbrudd i Kristiansunds tropp.
Rektor ved Universitetet i Oslo
Rektor ved Universitetet i Oslo er universitetets fremste akademiske verv og innehaveren har det øverste ansvaret for å lede universitetets virksomhet og representere universitetet. Universitetssamfunnet velger rektor sammen med stedfortreder, prorektor.
9. serierunde i Eliteserien 2022
Kampfakta
<div id="Strømsgodset v Viking"> <div id="Molde v Bodø/Glimt"> <div id="Tromsø v Lillestrøm"> <div id="Vålerenga v Rosenborg">
Rektor ved Universitetet i Oslo
Rektorembedet ble innført ved Det Kongelige Frederiks Universitet (universitetets navn til 1939) i 1907, og erstattet det tidligere vervet som formann for Det akademiske kollegium. Rektor er ex officio leder for universitetsstyret (til 2003 kalt Det akademiske kollegium). Rektor og rektors stedfortreder, prorektor, velges blant de vitenskapelig ansatte (etter konvensjon professorene) av hele universitetssamfunnet, for en periode på fire år og med mulighet for gjenvalg til samme verv én gang. Opprinnelig hadde bare professorene stemmerett og frem til 1989 var det også bare universitetets professorer som var valgbare som rektor og prorektor; senere fikk dosenter stemmerett i 1939, andre vitenskapelig ansatte og studenter stemmerett i 1955 og teknisk-administrativt ansatte stemmerett i 1975. Stemmene vektes forskjellig avhengig av hvilken gruppe man tilhører, med tyngst vekt for de vitenskapelig ansattes stemmer (53%), fulgt av studentenes stemmer (25%) og de teknisk-administrativt ansattes stemmer (22%). Tradisjonelt har prorektor ansvaret for forskning i universitetsledelsen og deltar i stedet for rektor i representative sammenhenger og beslutningsorganer når rektor ikke er tilgjengelig, mens rektor har det helhetlige lederansvaret og de viktigste representative oppgavene.
Rektoratet består i tillegg til rektor og prorektor av en eller flere viserektorer, som i motsetning til rektor og prorektor ikke er valgt, men utnevnt av rektor til å bistå rektor og prorektor i ledelsen av universitetet. Viserektorer sorterer under rektor og prorektor, og kan gis ansvar for bestemte saksområder, og kan i motsetning til rektor og prorektor utnevnes og avsettes når som helst i rektors og prorektors valgperiode.
Ved valget i 2017 ble professor Svein Stølen valgt til rektor og professor Gro Bjørnerud Mo valgt til prorektor for valgperioden 2017–2021. Professor Åse Gornitzka og professor Per Morten Sandset ble utnevnt til viserektorer 1. august 2017. I 2021 ble sittende rektor Svein Stølen gjenvalgt for perioden 2021–2025 uten motkandidater. Professor Åse Gornitzka ble valgt til prorektor, og professor Per Morten Sandset, professor Bjørn Stensaker og professor Mette Halskov Hansen ble utnevnt til viserektorer.
Historie
Frem til fundas for Det Kongelige Frederiks Universitet ble vedtatt av Stortinget og fikk kongens sanksjon, ble universitetets indre organisasjon fastlagt gjennom midlertidige beslutninger, dels etter planene som var lagt frem for det nye norske universitet av en kommisjon i 1812, og dels gjennom særlige kongelige resolusjoner.
I 1813 ble Det akademiske kollegium opprettet som universitetets øverste organ, bestående av alle professorene. Ifølge kongelig resolusjon av 24. september 1816 skulle kollegiet bestå av de eldste professorer fra hvert av de fire fakultetene, med en fra det teologiske, det juridiske og det medisinske og tre fra det filosofiske fakultet.
Fra 1814 utnevnte Kongen en kansler og en prokansler ved universitetet. Kansleren skulle være bindeledd mellom universitetet og regjeringen og føre tilsyn med universitetet på kongens vegne. De første kanslere var de svenske stattholdere i Norge. De kom i praksis ikke til å spille noen aktiv rolle i forhold til universitetet. Prokansleren fikk derimot en viktig og aktiv rolle, særlig gjennom at prokansleren møtte i og ledet Det akademiske kollegium.
Etter at Stortinget helt siden 1816 flere ganger hadde vedtatt en universitetslov, ble Lov indeholdende Fundats for det Kongelige Frederiks Universitet i Christiania omsider sanksjonert av Kongen i 1824. Universitetsloven opprettholdt kansler- og prokanslerembedet, og fastsatte at prokansleren skulle være kanslerens stedfortreder og formann for Det akademiske kollegium. I praksis fikk denne siste bestemmelsen ingen betydning. Fra 1824 var kronprins Oscar universitetskansler – etter mønster fra Sverige, hvor tronfølgeren gjerne var kansler for universitetene i Uppsala og Lund. I Norge ble kronprinsens kanslerfunksjon rent seremoniell. Siden kronprinsen ikke kunne fylle kanslerembedets daglige funksjoner, kom prokansleren til å fungere som kansler. På denne måten ble det ikke aktuelt for prokansleren å føre formannskapet i Det akademiske kollegium. I stedet gikk det på omgang mellom dekanene å fungere som prokansler og ha forsete i kollegiet.
Embedet som kansler var noe omstridt i Norge, og enkelte mente det var grunnlovsstridig at kronprinsen og stattholderen skulle ha sivile embeder i landet.
Kansler- og prokanslerembedet ble avskaffet gjennom ''Lov indeholdende Forandringer i og Tillæg til Fundatsen for det Kgl. Frederiks Universitet i Christiania'' av 17. september 1845. I stedet valgte kollegiet fra 1845 hvert år en formann fra sin egen midte.
Det hadde helt siden 1840-tallet vært ytret ønske om innføring av et rektorembede, med en rektor som satt for en noe lengre periode og hadde en mer selvstendig myndighet.
Rektoratet ble innført ved universitetet ved ''Lov om Det kgl. Frederiks Universitet'' av 9. oktober 1905, som trådte i kraft fra 1. januar 1907. Rektor ble valgt av et «almindeligt professormøde» (alle universitetets professorer) for tre år om gangen. Dosentene fikk stemmerett i rektorvalget fra 1939.
I 1957 ble embedet som prorektor, dvs. rektors stedfortreder, fast innført. Prorektor skulle deretter velges på samme måte som rektor. Rektor og prorektor velges samlet, men har hvert sitt valgte verv og ingen av dem kan avsettes. Dersom rektor eller prorektor trekker seg under perioden de er valgt for, skal det avholdes nyvalg på både rektor og prorektor i henhold til valgreglementet. Embedet som prorektor hadde eksistert en gang tidligere, da Adolf Hoel var prorektor 1941–1943. I 2006 ble i tillegg stillingen som viserektor innført. Viserektor er i motsetning til rektor og prorektor ikke valgt, men utnevnt av rektor, og er ikke rektors stedfortreder. Det kan være flere viserektorer samtidig. Viserektorer bistår rektor og prorektor i ledelsen av universitetet, men har ikke et selvstendig verv og kan i motsetning til rektor og prorektor inn- eller avsettes når som helst.
Gjennom universitetsloven av 1955 fikk det øvrige vitenskapelige personalet og studentene stemmerett i rektorvalget. Universitetsloven av 1975 gav også teknisk-administrativt ansatte stemmerett.
Frem til 1989 var bare professorer valgbare til rektor- og prorektorembedet. Den nye universitetsloven fra 1989 bestemte at alle vitenskapelig ansatte i hovedstilling skulle være valgbare. Universitetsloven av 1995 åpner for at universitetene kan velge om de vil ha en valgt eller ansatt rektor, og for at hvem som helst kan bli rektor ved universitetene. Så langt er det likevel bare professorer som har blitt valgt til rektor. Universitetets første viserektor var derimot ikke professor, men førsteamanuensis. Siden rektorvervene er de fremste akademiske vervene ved universitetet er det lite sannsynlig at personer uten professor- eller førsteamanuensiskompetanse vil kunne bli valgt til dem.
I tråd med at rektor er universitetets høyeste stilling skal rektor ha høyest lønn. Ifølge UiOs retningslinjer skal rektor tjene minst ti prosent mer enn universitetsdirektøren.
Varangerhus
Varangerhuset er en hustype som i Norge er spesiell for området rundt Varangerfjorden. Hustypen er karakteristisk for den kvenske befolkningen og finnes utenfor Norge i Finland og på Kolahalvøya.
Hustypen er i Norge særlig karakteristisk for nordsiden av Varangerfjorden, og Skallelv er kanskje der hustypen er mest iøynefallende i dag.
Kombinasjonshus
Hustypen er et kombinasjonshus der bolig, fjøs og andre uthus, bl.a. til lagerformål, ligger under samme tak. Også andre bygningsfunksjoner kunne forekomme: Badstue, bakeri, butikk eller annen næringsvirksomhet. De ulike rommene og bygningsfunksjonene er bundet sammen med en eller flere ganger slik at en slipper å gå ut. Dette var praktisk i et område med kaldt og vindfullt vær. Kombinasjonshus var dessuten materialbesparende og økonomisk. Husdyra bidro med varme. Gangene isolerte mot lyd og fjøslukt. (Skarstein 2018).
De ulike funksjonene kan kombineres på ulike måter. Det eldste dokumenterte Varangerhuset (omtalt som type 1), er datert til ca. 1840, er et langhus med bolig i den ene enden og fjøs i den andre. Type 2 hadde langsiden mot stedets kommunikasjonsåre (gata, elva eller fjorden), og fjøsdelen gikk bakover på tvers av boligens retning. Denne typen var mest vanlig. Type 3 har uthuset parallelt inntil langsiden bak, og fjøset har skråtak. Type 4 er den yngste typen med bolig og fjøs som to atskilte hus, men med en gang mellom. (Skarstein 2018).
Varangerhuset oppdages
All gammel bebyggelse i Finnmark ble ikke ødelagt i 1944. Enkelthus her og der, og enkelte lommer med sammenhengende bebyggelse ble stående, men ikke før i 1970-årene ble det startet undersøkelser og registreringer av denne bebyggelsen. I 1973 og 1974 ble utvalgte hus på nordsiden av Varangerfjorden oppmålt og beskrevet av Tromsø Museum i det såkalte Varangerprosjektet. SEFRAK-registreringen startet også opp i Finnmark i 1974; Vadsø var en av to prøvekommuner på landsbasis. 700 førkrigsbygninger ble registrert i Vadsø og 201 av disse var førkrigsbygde Varangerhus.
Varangerhuset er som hustype første gang beskrevet og definert av Håvard Dahl Bratrein ved Tromsø Museum.
Magdalis
Magdalidini er en nokså artsfattig gruppe av snutebiller. De er middelsstore, avlange snutebiller uten skjell på kroppen.
Utseende
Middelsstore, avlange, parallellsidige snutebiller. Kroppen er mørkfarget, oftest svart, gjerne med en blålig metallglans, og de mangler skjellkledning. Hodet er middels stort med store, flate fasettøyne og en ganske lang, tynn snute. Antennene er knebøyde, ganske slanke med en markert kølle ytterst, og sitter festet omtrent midt på snuten. Brystskjoldet (pronotum) er bredere enn langt, med avrundede sider, markert tilsmalnet framover, på oversiden kraftig og tett punktert. Dekkvingene er litt bredere enn brystskjoldet, parallellsidige, med markerte skuldre. De har sterkt markerte punktrader. Beina er forholdsvis korte, lårene med kraftige tenner på undersiden.
Levevis
Larvene utvikler seg i død ved, som oftest like under sevjelaget på små, nylig døde grener eller kvister. De fleste nordiske artene lever på arter i rosefamilien (blant annet rogn, hagtorn, eple, pære, plomme og kirsebær) eller på furu, men en art lever også på bjørk.
Systematisk inndeling
thumb|300px| Magdalis armigera Disse billene blir ofte plassert i underfamilien Molytinae.
The Little Gypsy
The Little Gypsy er en amerikansk stumfilm fra 1915 regissert av Oscar Apfel.
Juniperus standleyi
Juniperus standleyi eller «Standley's Juniper» er en art av bartrær som tilhører einerslekten Juniperus i sypressfamilien. Den vokser i det sørøstlige mesxico og i Guatemala.
Arten er en busk eller et tre, og er 5-15 meter høy eller i sjeldne tilfeller inntil 20 meter. GreDen har skjellaktige nåler inntil 1-1,5 mm lange. Unge nåler er 5–7 mm lange. Den er nesten uten unntak særbu med hann- og hunnblomster på ulike individer. Bærkonglene modner på 18 måneder til et svart-blå, 6–9 mm stort bær med tynt hvitt vokslag, og 3-6 frø. Mange fugler lever av frøene om vinteren. Hannkonglene er 1–2 mm store og sprer sitt pollen om våren.
MS «Probo Emu»
MS «Gulf Sieb» (tidligere «Probo Emu») er et OBO skip som eies av Prime Marine Management Inc, og som opereres av Trafigura. Skipet er forsikret hos GARD P&I CLUB (N).
Giftutslippet på Elfenbenskysten i 2006
Skipet ble kom i internasjonalt søkelys i forbindelse med giftutslippet på Elfenbenskysten i 2006, fordi det er søsterskipet til MS «Probo Koala». «Probo Koala» leverte giften som ble tømt på åpne fyllinger på Elfenbenskysten, og førte til at 15 mennesker døde og at minst 100 000 ble syke. I likhet med «Probo Emu» er «Probo Koala» operert av Trafigura.
Svava Thorhallsdottir
Svava Kristin Thorhallsdottir  (født 13. mai 1978) er en norsk forfatter som opprinnelig kommer fra Island.
MS «Probo Emu»
Vest Tank-ulykken
Det var dette avfallet, og avfall fra senere vasking av coker bensin på Vest Tank-anlegget, som den 24. mai 2007 eksploderte i den såkalte Vest Tank-ulykken. Både Vest Tank og Trafigura er anmeldt av SFT for ulovlig import av miljøavfall.
Svava Thorhallsdottir
Hun har blant annet skrevet Maya-serien og Herdis Elise-bøkene. Svava Thorhallsdottir har skapt Smokkeprinsesse-konseptet med et tårn på Sjøholmen i Blommenholm hvor barn kan gi fra seg smokkene sine og møte Smokkeprinsessen.
I 2015 produserte og skrev hun halvparten av tekstene til albumet Se på meg.
I 2017 opprettet hun forlaget Saga forlag AS.
Mai Kondo
Mai Kondo (født 4. april 1992) er en japansk ishockeyspiller.
Hun representerte Japan under Vinter-OL 2018 i Pyeongchang, hvor hun ble nummer 6 med det japanske landslaget.
César Millán
César Millán (født 27. august 1969 i Culiacán i Sinaloa) er en meksikansk hundetrener og TV-personlighet, kjent fra blant annet TV-serien Hundehviskeren  fra 2004, produsert av National Geographic Channel.
Cheiroplatys nitidus
Cheiroplatys nitidus er en bille som hører til gruppen hornbiller i familien skarabider (Scarabaeidae).
César Millán
Oppvekst
César Millán vokste opp i et lite hus med ingen fasiliteter i Culiacán i delstaten Sinaloa. Han tilbrakte mye av barndommen sin på sin bestefars landlige gårdsbruk i Ixpalino. Hans bestefar hadde en stor flokk med hunder på gården, men det var aldri noe slåssing eller aggresjon mellom dyrene. På nabogården var det motsatt, her slåss dyrene ofte, og de testet hverandre ut. Millán så fort at kombinasjonen av å uttrykke seg på riktig måte og å samtidig holde roen, ga gode resultater.
Cheiroplatys nitidus
Utseende
En middelsstor, bred og kraftig, mørkbrun hornbille. Hannen har fremre del av pronotum kraftig uthulet, med en firkantet tann i midten foran. Denne gropa har nettmasket mikroskulptur, forøvrig er den glatt og blank. Hunnen mangler denne gropa og kan ligne på en tordivel. Arten er ytre sett svært lik på Cheiroplatys excavatus og Cheiroplatys volsellus, undersøkelse av kjønnsorganene er trolig nødvendig for å skille de tre artene sikkert.
Utbredelse
Arten lever i Queensland.
César Millán
Oppvekst
I en alder av 6 år startet Millán med judo. Innen han var 12 år hadde han vunnet mange lokale mesterskap. Han sier han kan takke denne sporten for at han i dag har god disiplin og arbeidsetikk i det han gjør.
Bøker
Millán har skrevet seks bøker i samarbeid med andre forfattere, hvorav fire har ligget på New York Times bestselgerliste:
Annet
Foruten bøker har Millán også gitt ut flere instruksjons-DVD-er og -CD-er. Han har også holdt – og fortsetter å holde – flere kurs, seminarer og direkteopptredener der han lærer bort kunsten å mestre, rehabilitere og trene problemhunder.
Hundehviskeren
For de hundene som har størst problemer anbefaler han å bruke hundeflokken sin som en del av rehabiliteringen. Han har til en hver tid mellom 30 og 40 hunder gående sammen. De fleste av disse hundene er hunder av typen pit bull, Rottweiler og andre som hadde dødsdommen klar, men som har fått en ny mulighet i livet. Disse blir aktivt brukt for å rehabilitere andre problemhunder. En av hans hjelpere, og som han sier selv var hans høyre hånd i rehabilitering av hunder, var Daddy (Amerikansk pit bull terrier). Daddy har sin egen profil på Facebook og mange tilhengere verden over. Daddy var kjent som en rolig hund som på enkelt vis lærte de andre hundene en bedre adferd. Daddy sovnet rolig inn hos familien sin 19. februar 2010 – 16 år gammel.
Leptanilloidinae
Leptanilloidinae er en gruppe (underfamilie) av maur. Gruppen omfatter 9 kjente arter fordelt på tre slekter. Nylig ble slekten Amyrmex overført fra Dolichoderinae til Leptanilloidinae.
Utseende
Små (gjerne 3–4 mm), slanke, gule eller brunlige, blinde maur. De ligner på Leptanillinae fra den gamle verden, og det er sannsynlig at de er et økologisk motstykke til disse, men det er usikkert om de er nært beslektet med dem. Hodet er lengre enn bredt, mer eller mindre firkantet. Både hodet og kroppen er kraftig punktert og matte. Fasettøyne mangler hos arbeiderne, antennene er temmelig kraftige, mandiblene slanke og middels lange. Thorax er ganske slank, beina middels lange og nokså kraftige. Petiolus er to-leddet, bakkroppen (gaster) forholdsvis slank. Hannene har fullt utviklede fasettøyne og ligner på spinkle snyltevepser.
Levevis
Lite synes å være kjent om økologien til denne gruppen, men utseendet tyder på at de fører et underjordisk levesett. De blir plassert i gruppen Dorylomorpha, som omfatter ulike grupper av hærmaur, og det er sannsynlig at også disse har et lignende levesett.
Utbredelse
Denne gruppen finnes bare i Sør- og Mellom-Amerika. De overlapper dermed ikke i utbredelse med Leptanillinae, som de ellers ligner.
Basic Instinct 2
Basic Instinct 2 er en filmthriller fra 2006 med Sharon Stone i hovedrollen som forfatteren Catherine Tramell.
William Dunbar
William Dunbar (født ca. 1460, død ca. 1520) var en skotsk poet og sannsynligvis hjemmeværende fra østlige Lothian, noe som antas fra en satirisk referanse i hans dikt Flyting of Dunbar and Kennedie hvor det også gis hint om at han var et medlem av adelsfamilien i Dunbar. Han var preget av både rebelsk humor og et frittalende språk, inkludert ord som i dag som betraktes som uanstendige.
Basic Instinct 2
Filmen ble slaktet av kritikerne og ble en av årets største flopper på kino. Den ble kåret til årets verste film under Razzie-utdelingen.
William Dunbar
Liv
Hans navn opptrer første gang i 1477 i opptegnelsene hos kunstfakultet ved Universitetet i St Andrews, blant «determinantene» eller de med bachelor i kunst, og i 1479 blant lærerne ved universitetet. Deretter gikk inn hos Fransiskanerordenen ved enten St. Andrews eller Edinburgh, og dro deretter til Frankrike som vandrende munk. Han tilbrakte noen år i Picardie og var fortsatt i utlandet da en delegasjon i 1491 dro til det franske hoffet for å sikre en brud for den unge Jakob IV av Skottland. Det er ingen direkte bevis for at han fulgte Robert Blackadder, erkebiskop av Glasgow, på en tilsvarende diplomatisk reise til Spania i 1495, men det har vært foreslått. På den annen side vet vi at han var diplomat i England på hans mer suksessfull misjon i 1501.
Basic Instinct 2
Den er en oppfølger til Basic Instinct, som kom i 1992. Basic Instinct 2 ble spilt inn i London mellom april og august 2005.
William Dunbar
Liv
Dunbar hadde i mellomtiden, en gang rundt 1500, kommet tilbake til Skottland og ble en prest ved hoffet og understøttet av monarken. Hans litterære liv begynner når han blir tilknyttet Jakobs husholdning. Alt som kjennes om ham fra denne tiden og fram til hans død rundt 1520 er avledet fra hans dikt eller fra opptegnelser i kongelige registre for utbetalinger av pensjon og i overdragelsesdokumenter. Han er omtalt som en «rhymer» av Skottland i opptegnelsene i det engelske geheimrådet som omhandler det offisielle besøket i forbindelse med bryllupsforberedelsene mellom Margaret Tudor og skottenes konge. At han ble nevnt var mer for at han hadde skrevet et dikt som priset London enn at han hadde en posisjon som poet laureate, eller makar, ved det skotske hoffet.
Basic Instinct 2
Handling
Forfatter «Catherine Tramell» (Stone) er igjen kommet i konflikt med loven. Hennes ektemann, en engelsk fotballspiller (spilt av tidligere landslagsspiller for England Stan Collymore), druknet da bilen deres havnet i Themsen mens paret hadde sex i bilen. Scotland Yard ansetter psykiater «Dr. Michael Glass» (Morrissey) slik at han kan evaluere «Tramell» før hun blir stilt for retten. «Tramell» blir aldri stilt for retten, og hun ber «Glass» om å bli hennes private psykiater, samt hovedperson i sin neste roman. I likhet med detektiv «Nick Curran» (fra film nr 1) blir Glass lurt inn i et spill av seksualitet.
William Dunbar
Liv
I 1511 fulgte han dronningen til Aberdeen og feiret henne i et vers. Andre stykker var Orisoun («Quhen the Gouernour past in France») som er av historisk interesse, men forteller ellers lite annet enn at han fortsatt levde. Datoen for hans død er usikker. Han er navngitt i David Lyndsays Testament and Complaynt of the Papyngo (1530) med andre døde poeter, og med en referanse til Gavin Douglas som hadde dødd i 1522. Sannsynligvis overlevde Dunbar sin kongelige beskytter. Året for hans død skjedde således en gang rundt 1520.
Basic Instinct 2
«Development Hell»
Filmen havnet i det som man i filmbransjen kaller «Development Hell» i hovedparten av 2000-tallet. Filmens lanseringsdato var i utgangspunktet satt til mars 2002, men produksjonslaget havnet i en del problemer, blant annet med å finne en mannlig skuespiller til å ta spille Glass. De greide til slutt ikke å finne en skuespiller innen datoen for produksjonsstart i 2001, og filmen ble kansellert. Stone saksøkte produsentene kort tid etterpå på grunn av kontraktsbrudd.
William Dunbar
Verk og innflytelse
Dunbars omdømme blant hans nærmeste etterfølgere var betydelig. Han ble sett på som den fremste av Skottlands makarere. Lovprisningen var til tider overdrevet, men viser til den respekt han hadde for variasjonen i hans arbeid og hans håndverksmessige mesterskap. Han tilhørte, sammen med poeter som Jakob I av Skottland, Robert Henryson, og Gavin Douglas, til den gruppe som ble kalt for «Den skotske chaucerianske skole», skjønt engelskmannen Geoffrey Chaucers innflytelse på disse var faktisk minimal. I Dunbars allegoriske dikt er påvirkningen fra Chaucers stil og litterære vaner hyppig, men Dunbars villere humor og hetere blod sendte ham i litterære retnigner hvor den chaucerianske tradisjonen ikke var hensiktsmessig eller mulig.
Basic Instinct 2
«Development Hell»
I 2004, like før saken skulle opp i retten, inngikk de to sidene et forlik. En av betingelsene for forliket var at filmen skulle lages som opprinnelig planlagt. I 2005, etter å ha signert David Morrissey i den mannlige hovedrollen, startet produksjonen.
Belgia under EM i friidrett innendørs 2019
Belgia deltok under EM i friidrett innendørs 2019 fra 1. til 3. mars 2019 i Emirates Arena i Glasgow i Skottland og kom på sjuende plass i medaljestatistikken.
William Dunbar
Verk og innflytelse
Man har tilskrevet 101 dikt til Dunbar. Av disse er minst rundt 90 helt sikkert hans. Mest tvil er heftet til diktet The Freiris of Berwik. Dunbars fremste allegoriske dikt er The Goldyn Targe og The Thrissil and the Rois. Motivet i det første er poetens fåfengte anstrengelser i en drøm å forsvare seg mot pilene fra Dame Beautee ved fornuftens «gullskjold». Når han er såret og fengslet oppdager han kvinnens sanne skjønnhet og når hun forlater ham blir han overdratt til det himmelske. Støyens fra skipskanonene når selskapet seiler av sted vekker poeten til den sanne glede av en maimorgen. Dunbar arbeidet på det samme motivet i et kortere dikt kjent som Beauty and the Prisoner. Thrissil and the Rois er en ekteskapshyllest til ære for Jakob IV og Margaret Tudor hvor den heraldiske allegorien er basert på det velkjente rovdyr- parlamentet. Dunbar bidro også til poesi om naturen, eksempelvis i hans beskrivelser av Fowlsheugh, en iøynefallende skotsk klippe i området mot Nordsjøen i nærheten av Dunnottar Castle.
Den største andelen av Dunbars verker er leilighetsdikt, personlige og sosial satire, beklagelser, bønn og stykker av humoristisk tilsnitt. Hans fremste bønn, Lament for the Makers (Sørgesang for makarene), blir en fast latinsk frase Timor mortis conturbat me (kan oversettes til «Jeg er skremt til døden for å dø») blir repetert som tredje linje i hvert vers og har form som en bønn i minnet til middelalderens skotske poeter.
Dette humoristiske stykket viser Dunbar på sitt beste, og viser også ulikheten mellom ham og Chaucer. Hvor han skiller seg mest er hans pussigheter og skrudde humor, eksempelvis i The Ballad of Kynd Kittok. Hans humor er gjennomgående i mange av hans leilighetsdikt og har interesse ved dens direkte historiske slektskap med senere skotske poeter, først og fremst Robert Burns. Dunbars satire er ikke preget av Chaucers høflighet og han benytter ofte direkte grove hånsord.
Eksempler av denne type er Satire on Edinburgh, General Satire, Epitaph on Donald Owre, og den mektige visjonen Dance of the Sevin Deidlie Synnis. I Flyting of Dunbar and Kennedie, et fremstående eksempel på en form fortrukket i Skottland, analogt til det kontinentale estrif eller tenzone, når han selv og hans rival en høyde av det plumpe og grovheter som visselig ikke har sin parallell i engelsk litteratur. Dette har diktet har også en interesse i å vise motviljen mellom de skotsk talende innbyggerne av Lothian og de gælisk talende innbyggerne av Carrick i sørlige Ayrshire hvor Walter Kennedy kom fra.
Den første uanstendighet på trykk
Dunbar har den besynderlige distinksjon av å være ansvarlig for den første trykte bruken av ordet «fuck»: i hans dikt fra 1503 Brash of Wowing som har linjene
Han etablerte således en lang og edel tradisjon som noen kritikere av James Kelman eller Irvine Welsh ikke synes å ha vært oppmerksom på. Det mektige engelske ordet som Dunbar satte på trykk i 1508 ble ikke avkriminalisert før i 1960.
Hans Flyting of Dunbar and Kennedie har også begrepet «cuntbittin» (i betydningen «plaget av kjønnssykdom», kan oversettes til «fittebitt»), den første gang det engelske ordet «cunt» (fitte) ble brukt i skjønnlitteraturen, skjønt den mer høflige Chaucer brukte «queynte» som en eufemisme i Canterbury-fortellingene. Dette diktet har også følgende setning på linje 38: «Wan-fukkit funling, that natour maid ane yrle».
«Tilbake til William Dunbar»
For den skotske litterære renessansen på midten av 1900-tallet var William Dunbar en prøvestein. Mange forsøkte å etterligne hans stil og hans høykulturelle emner, blant annet Hugh MacDiarmid og Sydney Goodsir Smith. Som Hugh MacDiarmid selv uttalte, de måtte gå «tilbake til Dunbar».
William Dunbar er feiret i hoffpoetenes rom, Makars' Court, på utsiden av The Writers' Museum, Lawnmarket, i Edinburgh. Utvalget for Makars' Court blir gjort av The Writers' Museum; The Saltire Society; The Scottish Poetry Library.
Misurata
Misratah er en kommune og en by i Libya, med geografisk beliggenhet nordvest i landet. Misratah har 360 521 innbyggere, noe som gjør byen til Libyas tredje største.
Kommunen grenser mot Middelhavet i nord, og mot fire andre libyske kommuner i innlandet.
Orange River Colony
Orange River Colony var en britisk koloni som ble opprettet gjennom annekteringen av Oranjefristaten i 1900, etter andre boerkrig, til den sluttet seg til Unionen Sør-Afrika i 1910.
Det hadde i 1904 vokst frem et tiltagende ønske om selvstyre. Oranjie Unie, et afrikanderparti, ble formelt opprettet i mai 1906, men hadde eksistert i flere måneder. En lignende organisasjon kalt Het Volk, ble formelt dannet av afrikanderne i Transvaal i januar 1905. Begge disse organisasjonene hadde lovverk som var nesten identiske med Afrikander Bonds, og deres mål var svært likt, å sikre de boerske idealers triumf i stat og samfunn. Abraham Fischer ble formann for Oranjie Unie.
En motorganisasjon ble dannet av tidligere burgere som helhjertet hadde akseptert den nye orden. De kalte seg det konstitusjonelle parti, og John Fraser ble valgt til formann. I Bloemfontein hadde de konstitusjonelle sterk støtte, andre steder var ikke deres støttespillere like tallrike. Programmene til de to partiene var svært like, den reelle forskjellen mellom dem var holdningen deres ovenfor relasjonene til britene. Mens idealet for Unie var en afrikandisk stat, ønsket de konstitusjonelle likhet mellom de to hvite etniske gruppene.
Kolonien fikk selvstyre i 1907, og den 27. november ble Fischer fra Oranjie Unie dens første og eneste statsminister. Den første regjeringen bestod av 29 medlemmer fra Unie, fem kontitusjonalister og fire uavhengige.
Orange River Colony deltok i en interstatlig konferanse som møttes i Pretoria og Cape Town i mai 1908. Her ble det bestemt å fornye den eksisterende tollkonvensjonen og ikke å gjøre endringer i jernbaneratene. Disse avgjørelsene var resultatet av en avtale om å føre en resolusjon frem for de forskjellige kolonienes parlamenter som talte for en tettere union av de sørafrikanske statene og utnevnelsen av delegater til en nasjonal konvensjon som skulle lage et utkast til konstitusjon. I denne konvensjonen tok Steyn en ledende og forsonende rolle, og etterpå gikk den lovgivende forsamlingen i Orange River med på betingelsene som konvensjonen trakk opp for foreningen av de fire selvstyrende koloniene, Unionen Sør-Afrika. Under et imperielt vedtak ble unionen etablert den 31. mai 1910, og Orange River gikk inn i kolonien som Free State Province. Fischer og general Barry Hertzog ble medlem av den første administrasjonen til Free State som provins av unionen.
Nauru under Sommer-OL 1996
Nauru under Sommer-OL 1996. Tre mannlige sportsutøvere fra Nauru deltok i en sport, vektløfting under Sommer-OL 1996 i Atlanta. Det var første gangen som Nauru deltok i et sommer-OL, de vant ikke noen medaljer.
Eburiini
Eburiini er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke og spinkle trebukker. De fleste er lyst brunlige på farge med lyse lengdeflekker på dekkvingene. Antennene er tynne og vanligvis lengre enn kroppen. Pronotum er så bredt som eller litt smalere enn dekkvingene, oftest med en litt butt tann midt på hver side.
Levevis
Larvene lever i død ved, mest av løvtrær.
Utbredelse
Gruppen er utbredt i Amerika fra det sørlige USA og sørover.
Arbeiderbevegelsen i Norge
Arbeiderbevegelsen i Norge er et begrep med til dels ulike betydninger. I vid forstand benyttes begrepet for å beskrive arbeiderklassens egenorganisering i fagforeninger og fagforbund, partier, samvirkeorganisasjoner, aviser og tilsvarende virksomheter og organisasjoner for å påvirke samfunnet ved hjelp av de demokratiske prosessene.
Begrepet kan også benyttes mer snevert til bare å beskrive den sosialdemokratiske bevegelsen i Norge, da begrenset til partiet Det norske Arbeiderparti, hovedsammenslutningen LO, Arbeiderpartiets aviser samt partiets og LOs tilsluttede organisasjoner.
Marcus Thrane dannet den såkalte Thranebevegelsen i slutten av 1840-årene.
Josephine County
Josephine County er et fylke i den amerikanske delstaten Oregon. Det ligger i den sørvestlige delen av staten og grenser mot Curry County i vest, Jackson County i øst og mot Douglas County i nord. Det grenser også til delstaten California i sør.
Josephine Countys totale areal er 4 252 km² hvorav 5 km² er vann. I 2000 hadde fylket 75 726 innbyggere og administrasjonssenteret ligger i byen Grants Pass som også er fylkets største by. Fylket ble grunnlagt i 1856 og har sannsynligvis fått sitt navn etter elven Josephine Creek.
Mineralet Awaruitt (også kalt Josephinitt etter Josephine County) er påvist i større mengder i fylket.
Pioneren
Pioneren er en utmerkelse som har blitt delt ut i norsk LO fra 1977. Den gis til fagforeningsfolk som «har gjort en betydelig innsats i/for fagbevegelsen i minst 25 år sammenhengende».
LO står bak prisen, mens de enkelte LO-forbund står for betaling og tildeling.
Utmerkelsen deles ut i form av en 25 cm. høy kopi av den kjente statuen ved LO-bygget på Youngstorget, «Pioneren». Kunstneren bak skulpturen er Per Palle Storm, som har tilkjent LO alle rettigheter til kopiering av figuren.
Guam under Sommer-OL 1996
Guam under Sommer-OL 1996. Åtte sportsutøvere, seks menn og to kvinner fra Guam deltok i fire sporter, friidrett, bryting, seiling og svømming under Sommer-OL 1996 i Atlanta. Det var tredje gangen Guam deltok i et sommer-OL, de vant ikke noen medaljer
Gerede
Gerede er en by og et distrikt i provinsen Bolu i Svartehavsregionen i Tyrkia. Gerede ligger langs hovedvegen mellom Istanbul og Ankara (om lag 150 km fra Ankara). Byen har omkring 20 000 innbyggere (2009), mens distriktet har omkring 40 000. Byen ligger 1 450 meter over havet.
Området har tidligere vært bebodd eller regjert av bithynere, keltere, lydiere, persere, makedonere, romere og bysantinere. I senromertiden, da byen der het Cratia (Κρατεία), var den del av den romerske provinsen Honorias, hvis hovedstad var Klaudiopolis. Cratia vare et metropolitanerkebispedømme, også kalt Flaviopolis.